《从军诗五首·其二》
两汉·王粲

凉风厉秋节，司典告详刑。
我君顺时发，桓桓东南征。
泛舟盖长川，陈卒被隰埛。
征夫怀亲戚，谁能无恋情。
拊衿倚舟樯，眷眷思邺城。
哀彼东山人，喟然感鹳鸣。
日月不安处，人谁获恒宁。
昔人从公旦，一徂辄三龄。
今我神武师，暂往必速平。
弃余亲睦恩，输力竭忠贞。
惧无一夫用，报我素餐诚。
夙夜自恲性，思逝若抽萦。
将秉先登羽，岂敢听金声。

作者简介：王粲（177-217），字仲宣，山阳郡高平（今山东微山）人。东汉末年著名文学家，“建安七子”之一，由于其文才出众，被称为“七子之冠冕”。初仕刘表，后归曹操。